തന്റെ പേരില് പാര്ട്ടിയും യോഗങ്ങളും വേണ്ട മാതാപിതാക്കള് അടക്കമുള്ളവര്ക്കെതിരെ നടന് വിജയ് ഹൈക്കോടതിയില് തന്റെ പേര് ഉപയോഗിച്ച് രാഷ്ട്രീയ പാര്ട്ടി രൂപീകരിക്കുകയും യോഗം ചേരുകയും ചെയ്യുന്നതില് നിന്ന് തന്റെ മാതാപിതാക്കള് അടക്കമുള്ളവരെ വിലക്കണമെന്ന് ആവശ്യപ്പെട്ട് നടന് വിജയ് മദ്രാസ് ഹൈക്കോടതിയെ സമീപിച്ചു. അച്ഛന് എസ്.എ ചന്ദ്രശേഖര്, അമ്മ ശോഭ ശേഖര്, ആരാധക സംഘടനയില് ഉണ്ടായിരുന്ന എക്സിക്യൂട്ടിവ് മെമ്ബര്മാര് എന്നിവരടക്കം 11 പേര്ക്കെതിരെയാണ് വിജയ് കോടതിയെ സമീപിച്ചിരിക്കുന്നത്. കേസ് ഹൈക്കോടതി സെപ്റ്റംബര് 27 ലേക്ക് മാറ്റി.വിജയുടെ പേരില് പുതിയ പാര്ട്ടി ആരംഭിക്കുന്നതായി അദ്ദേഹത്തിന്റെ ബന്ധു പത്മനാഭന് പ്രഖ്യാപിച്ചിരുന്നു. ഓള് ഇന്ത്യ ദളപതി വിജയ് മക്കള് മുന്നേറ്റ്രം എന്ന പേരിലാണ് പാര്ട്ടി രൂപീകരിക്കുന്നതായി പ്രഖ്യാപിച്ചത്. വിജയുടെ അച്ഛന് എസ്.എ ചന്ദ്രശേഖറും, അമ്മ ശോഭയുമാണ് പാര്ട്ടിയുടെ ട്രഷറര്മാര്. തുടര്ന്ന് വിജയ് രംഗത്ത് വന്നിരുന്നു. തന്റെ പേരോ ചിത്രമോ ഉപയോഗിച്ച് പാര്ട്ടി രൂപീകരിക്കാന് താന് ആരെയും ചുമതലപ്പെടുത്തിയിട്ടില്ലെന്നായിരുന്നു നടന്റെ നിലപാട്.